Універсітэт ветэрынарнай медыцыны і фармацыі ў Кошыцах

Універсітэт ветэрынарнай медыцыны і фармацыі ў Кошыцах — славацкая дзяржаўная вышэйшая навучальная ўстанова са статусам універсітэта і з сядзібай у Кошыцах. Гісторыя Установа была створана 16 снежня 1949 года як Ветэрынарны каледж у Кошыцах. У 1952 годзе ён страціў сваю незалежнасць і быў уключаны ў створаны Сельскагаспадарчы ўніверсітэт у Нітры. Установа зноў здабыла незалежнасць у 1969 годзе. У 1992 годзе яна была перайменавана ва Універсітэт ветэрынарнай медыцыны ў Кошыцах. Цяперашняя назва — з 2010 года. Універсітэт добра абсталяваны; у ім ёсць аперацыйныя, трэнажорныя залы, назіральныя кабінеты, стайні і многае іншае. Універсітэт мае некалькі клінік: конную клініку, клініку жуйных жывёл, клініку свіней, клініку дробных жывёл і клініку птушак, экзатычных і дзікіх жывёл. Ва ўніверсітэце таксама ёсць марфалагічны, хімічны і фармацэўтычны павільёны, у якіх размешчаны адпаведныя кафедры. Напрамкі навучання Агульная ветэрынарная медыцына Фармацыя Гігіена харчавання Кіналогія Узаемаадносіны чалавека і жывёл і іх выкарыстанне ў каністэрапіі і іпатэрапіі Бяспека харчовых прадуктаў і кармоў Рынак і якасць прадуктаў харчавання Спасылкі На Вікісховішчы пакуль няма медыяфайлаў па тэме, але Вы можаце загрузіць іх Афіцыйная інтэрнэт-старонка ўстановы